Boxey
<s>Boxey je izmišljeni lik iz originalne TV-serije Battlestar Galactica, gdje ga je glumio Noah Hathaway, te njenog nastavka Galactica 1980 gdje je imao ime Kapetan Troy i gdje ga je glumio Kent McCord.</s>

<s>Na početku serije (pilot-film Saga of a Star World), Boxey se pojavljuje kao šestogodišnji dječak, odnosno jedan od malobrojnih koji su preživjeli sajlonski napad na planeti Caprica.</s><s>Zajedno sa majkom, novinarkom po imenu Serina, pronalazi utočište na Galactici.</s><s>Potišten zbog toga što je u napadu izgubio svog omiljenog degita (psa) po imenu Muffit, kao svojevrsnu utjehu dobija robotskog degita po imenu Muffit II, sa kojim će imati niz pustolovina, ali i pomoći članovima posade u nekim nezgodnim situacijama.</s><s>Nakon što mu se majka uda za kapetana Apolla, a potom smrtno strada, Apollo mu postaje jedini član porodice.</s>

<s>Trideset godina kasnije, nakon što je Galactica pronašla Zemlju, Boxey, koji sada koristi svoje pravo ime Troy, je kapetan u kolonijalnim snagama i pilot "Vipera".</s><s>Zajedno sa poručnikom Dillonom vodi tim čiji je zadatak proučavati Zemlju.</s>

<s>Boxey se pojavljuje i kao lik u romanima koje je napisao Richard Hatch, a koji predstavljaju nastavak originalne TV-serije.</s>

<s>Boxey u redizajniranoj seriji</s>

<s>Boxey se pojavljuje i kao lik u redizajniranoj TV-seriji, iako, s daleko manjom ulogom.</s><s>Prvi put se pojavljuje u početnoj miniseriji 2003. godine kao dječak od 10-11 godina pod imenom Alex "Boxey" Boxman; predstavlja jedno od nekoliko djece koje por.</s><s>Sharon "Boomer" Valerii prima u svoj šatl prilikom evakuacije preživjelih sa Caprice.</s><s>Sljedeći put se pojavljuje u epizodi Bastille Day i izbrisanoj sceni epizode Water.</s><s>U njima je prikazan kao Sharonin prijatelj i maskota poručnice Kare "Starbuck" Thrace.</s>

<s>Vanjske veze</s>

<s>Likovi iz serije Battlestar Galactica (1978)
Književni likovi
Fiktivni oficiri</s>

